laion/Wikipedia-Exotic huggingface dataset:
צ'ארלס ר. מייבי

צ'ארלס רנדל מייבי (באנגלית: Charles Rendell Mabey‏; 4 באוקטובר 1877 – 26 באפריל 1959) היה פוליטיקאי אמריקאי, מושל מדינת יוטה החמישי בין השנים 1921–1925. הוא מושל יוטה האחרון שכיהן בתפקידו במשך כהונה אחת בלבד. מייבי נולד בבאונטיפול (Bountiful), אז בטריטוריית יוטה, בנם של ג'וזף תומאס מייבי ושרה לוקרישה טולמן. אביו היה מהגר מאנגליה. מייבי שירת בצבא ארצות הברית במהלך מלחמת ארצות הברית–ספרד. בשנים 1900–1903 היה מייבי מיסיונר של כנסיית ישוע המשיח של קדושי אחרית הימים בגרמניה. במקצועו היה בנקאי. מ-13 בינואר 1913 עד 8 בינואר 1917 היה חבר בית הנבחרים המדינתי של יוטה, ובמהלך מלחמת העולם הראשונה נקרא חזרה לשירות פעיל בשירותי הארטילריה של מדינת יוטה. לתקופה מסוימת אף כיהן כראש עיריית באונטיפול. בבחירות 1920 נבחר לתפקיד מושל יוטה, וב-3 בינואר 1921 הוא הושבע לתפקידו. במהלך כהונתו התגלה כפוליטיקאי עקשן וחסר-פשרות, מה שהעיב על יחסיו עם המפלגה הרפובליקנית המדינתית. משמיאן להיענות לדרישות של בכירי הרפובליקנים ביוטה, ניגש מייבי אל הבחירות ב-1924 ללא תמיכה מובהקת של מפלגתו. בנוסף, מגמות כלכליות לאומיות הוסיפו להציבו כאנדרדוג בבחירות לכהונה שנייה. רוב כהונתו כמושל התאפיינה בשפל כלכלי בתחומי החקלאות והכרייה, שתיים מהתעשיות העיקריות של יוטה. אף על פי שראה עצמו כמומחה לכלכלה, מייבי למעשה קידם גידול משמעותי בהקצבות כספי הציבור למגזר הפרטי, למורת רוחם של הרפובליקנים. המצביעים, שנאלצו לשלם את מסים אלה עם דולר חלש, לא ששו לבחור את מייבי מחדש ב-1924. בעקבות קמפיין חסר ברק הן של מייבי והן של מועמד המפלגה הדמוקרטית ג'ורג' דרן, מייבי הפסיד בבחירות לדרן, וכהונתו תמה בינואר 1925. בשנים 1925–1935 שימש מייבי כחבר במועצה הכללית של "אגודת הגברים הצעירים לקידום הדדי" של הכנסייה המורמונית. במהלך חייו חבק מייבי ארבעה ילדים: רנדל, צ'ארלס, רוברט ואדוארד. הוא הלך לעולמו ב-26 באפריל 1959, באותה העיר בה נולד. מדיה וקבצים בנושא צ'ארלס ר. מייבי בוויקישיתוף צ'ארלס ר. מייבי, באתר "Find a Grave" (באנגלית) כתבי צ'ארלס ר. מייבי בפרויקט גוטנברג (באנגלית) Gov. Charles Rendell Mabey, באתר אגודת המושלים הלאומית (באנגלית) סטנפורד ג'. לייטון, MABEY, CHARLES RENDELL, באתר Utah History Encyclopedia (באנגלית)
פארק המים שפיים

פארק המים שפיים הוא פארק מים שנמצא בקיבוץ שפיים. הפארק החל לפעול בשנת 1984, והיה לפארק המים השני בישראל, לאחר שמספר חודשים קודם נפתח הלונה גל. הפארק משתרע על פני כ-60 דונם ובו מעל ל-20 מתקני מים ואטרקציות לכל המשפחה. מגלשות סופה - מגלשות עולם הילד - משטח לילדים עם מגלשות, דלי מים מתהפך, מפל ומזרקות מים קמיקזה - מגלשה מסלול סלאלום - מגלשה מפותלת בריכת גלים - בריכת הגלים הגדולה בישראל אבובים - מסלול אבובים ריינבוסליידס - מגלשות מתחם הפיראטים - ספינת פיראטים בבריכה רייסר -4 מסלולי גלישה קרייזי קונס - מגלשת אבובים מסלול פנטזיה - שייט אבובים במסלול חשוך אתר האינטרנט הרשמי של פארק המים שפיים https://waterpark.co.il/אודות-הפארק/ ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
צילצר

האם התכוונתם ל... אנטל צילצר – צייר יהודי-הונגרי דיולה צילצר – מאייר וצייר יהודי-הונגרי היינלקה צילצר – פסלת וקרמיקאית יהודייה-הונגרייה
תומאס הרברט

תומאס ג'ון הרברט (באנגלית: Thomas John Herbert;‏ 28 באוקטובר 1894 – 26 באוקטובר 1974) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-56 בשנים 1947–1949. תומאס הרברט נולד בקליבלנד. במלחמת העולם הראשונה הוא שירת כטייס בשירות האוויר של צבא ארצות הברית. ב-8 באוגוסט 1918, בעת שהיה במשימה יחד עם הטייסת ה-56 של חיל האוויר המלכותי בשמי צרפת, הוא נפצע. לאחר המלחמה שב הרברט לאוהיו, שם הוא סיים את לימודיו ב-1919 בבית הספר למשפטים של אוניברסיטת קייס וסטרן ריזרב, והחל לעסוק בעריכת דין. בשנים 1939–1945 שימש הרברט כתובע הכללי של אוהיו. במהפך הפוליטי שחל ב-1946 לטובת המפלגה הרפובליקנית, ניצח הרברט בבחירות למשרת מושל אוהיו את המושל המכהן פרנק לאושי. שנתיים לאחר מכן ניצח לאושי את הרברט, שניסה להיבחר לכהונה שנייה. בשנים 1957–1963 כיהן הרברט כשופט בבית המשפט העליון של אוהיו. ב-1961 הוא לקה בשבץ מוחי והחליט לא להתמודד על כהונה נוספת. ב-1919 נשא הרברט לאישה את ג'נט ג'דסון מקליבלנד. לשניים נולדו ארבעה ילדים. ג'נט נפטרה ב-1945. ב-1948, בעת שכיהן כמושל, נישא הרברט בשנית למילדרד הלן סטיבנסון מאינדיאנפוליס. לשניים נולדה בת אחת. מילדרד נפטרה ב-1962. תומאס הרברט נפטר בקולומבוס, אוהיו, ב-26 באוקטובר 1974, יומיים לפני יום הולדתו ה-80. הוא נטמן בבית הקברות לייק ויו שבקליבלנד. בנו, ג'ון הרברט, היה הגזבר של אוהיו בשנים 1963–1971, וניסה להתמודד על משרת התובע הכללי של אוהיו ב-1970. מדיה וקבצים בנושא תומאס הרברט בוויקישיתוף הרברט תומאס באתר Ohio History Central (באנגלית) הרברט תומאס באתר אגודת המושלים הלאומית (באנגלית) תומאס הרברט באתר The Political Graveyard (באנגלית) תומאס הרברט, באתר "Find a Grave" (באנגלית) תומאס הרברט, באתר בית המשפט העליון של אוהיו ומערכת המשפט של אוהיו
החברה האמריקאית למיקרוביולוגיה

החברה האמריקנית למיקרוביולוגיה (באנגלית: American Society for Microbiology, או בראשי תיבות: ASM) הוא ארגון מקצועי שמאגד מדענים החוקרים נגיפים, חיידקים, פטריות, אצות, פרוטוזואה וכהיבטים אחרים של המיקרוביולוגיה. היא נוסדה בשנת 1899. החברה מפרסמת מגוון כתבי עת מדעיים, ספרי לימוד וחומרים חינוכיים אחרים הקשורים למיקרוביולוגיה ומחלות זיהומיות. החברה האמריקאית למיקרוביולוגיה מארגנת מפגשים שנתיים, כמו גם סדנאות והזדמנויות לפיתוח מקצועי לחבריה. החברה האמריקאית למיקרוביולוגיה נוסדה בשנת 1899 תחת השם "חברת הבקטריולוגים האמריקאים". בדצמבר 1960 שונה שמה ל"החברה האמריקאית למיקרוביולוגיה". היעד של החברה האמריקאית למיקרוביולוגיה הוא "לקדם את המדעים המיקרוביאליים". החברה שואפת להגשים זאת באמצעות: פרסום טקסטים שמצוטטים בהרחבה באקדמיה ניהול מפגשים רב תחומיים פריסת משאבים ומומחים ברחבי העולם תמיכה במחקר מדעי טיפוח הבנה ציבורית עמוקה יותר של מיקרוביולוגיה לחברה האמריקאית למיקרוביולוגיה יש יותר מ-30,000 חברים, כולל חוקרים, מחנכים ואנשי מקצוע בתחום הבריאות. החברות פתוחה לכולם ומוצעת בתעריף מוזל לסטודנטים, פוסט-דוקטורנטים וסגל אמריטוס. חברים משלמים עמלות שנתיות כדי לתמוך בפעילויות החברה. קטגוריית החברות החדשה ביותר של מדעני מעבדות קליניות של החברה האמריקאית למיקרוביולוגיה הוקמה בשנת 2019. החברה האמריקאית למיקרוביולוגיה מספקת הזדמנויות לפיתוח מקצועי ותומכת באנשי מקצוע במיקרוביולוגיה באמצעות 60 מלגות ו-300 פרסי נסיעות, סמינרים מקוונים, כנסים, סדנאות, הזדמנויות ליצירת קשרים, השכלה גבוהה ופרסי הוקרה. החברה האמריקאית למיקרוביולוגיה מפרסמת 18 כתבי עת. החברה האמריקאית למיקרוביולוגיה מקבלת הגשות בכל פורמט עבור כל כתבי העת המחקריים הראשיים מאז 2018. כתבי העת שלה שזמינים בגישה פתוחה הם: mBio (אנ') mSphere mSystems (אנ') Journal of Microbiology & Biology Education החברה מפרסמת גם את Microcosm, מגזין חדשות רבעוני לחבריה. באמצעות חברת ההוצאה לאור ASM Press, החברה מפרסמת ספרים המכסים נושאים מגוונים. האקדמיה האמריקאית למיקרוביולוגיה (AAM) היא קבוצת מנהיגות לשם כבוד בתוך החברה האמריקאית למיקרוביולוגיה. חברי האקדמיה נבחרים באמצעות תהליך שנתי של סקירת עמיתים המבוסס על הרשומות של ההישגים המדעיים שלהם שקידמו את המיקרוביולוגיה. האקדמיה מעניקה פרסים על הישגים מדעיים המכבדים תרומות חשובות למחקר בסיסי ויישומי, לחינוך למיקרוביולוגיה ולמנהיגות מדעית ומקצועית. אתר האינטרנט הרשמי של החברה האמריקאית למיקרוביולוגיה החברה האמריקאית למיקרוביולוגיה, ברשת החברתית אקס (טוויטר) החברה האמריקאית למיקרוביולוגיה, ברשת החברתית אינסטגרם החברה האמריקאית למיקרוביולוגיה, ברשת החברתית LinkedIn החברה האמריקאית למיקרוביולוגיה, סרטונים בערוץ היוטיוב פורטל מיקרוביולוגיה קלינית "Timeline of the Society. Reference Documents". Center for the History of Microbiology/ASM Archives. נבדק ב-2019-05-17. "Who We Are". American Society for Microbiology. נבדק ב-2 באוקטובר 2016. {{cite web}}: (עזרה) "Membership". American Society for Microbiology. "mBio". "American Academy of Microbiology". American Society for Microbiology. נבדק ב-2 באוקטובר 2016. {{cite web}}: (עזרה)
עלי אל-חבסי

עלי עבדאללה בן חארב אל-חבסי (בערבית: علي بن عبد الله بن حارب الحبسي; נולד ב-20 בדצמבר 1981) הוא כדורגלן עבר עומאני ששיחק בעמדת השוער. אל-חבסי התחיל את הקריירה שלו בקבוצת הכדורגל אל-מוד'איבי וכשהיה בן 21 הצטרף לא-נאסר סלאלחה. במקביל לעיסוקו כשוער, אל-חבסי עבד גם ככבאי בנמל התעופה הבינלאומי מסקט. בקיץ 2003 אל-חבסי חתם בלין אוסלו מליגת העל הנורווגית. בינואר 2006 אל-חבסי חתם בבולטון וונדררס. בספטמבר 2007 אל-חבסי ערך את הופעת הבכורה שלו בקבוצה בניצחון 1-2 נגד פולהאם. ב-8 בנובמבר 2007 אל-חבסי ערך את הופעת הבכורה שלו בגביע אופ"א בתיקו 2-2 נגד באיירן מינכן והפך לכדורגלן העומאני הראשון שרושם דקות במסגרת אירופית. בארבעת שנותיו בבולטון, רשם רק 10 הופעות ביולי 2010, אל-חבסי הושאל לוויגאן את'תלטיק עד לסיום העונה. את העונה סיים עם 34 הופעות בליגה וב-4 ביולי 2011 חתם בקבוצה לארבע שנים תמורת 4 מיליון פאונד. בוויגאן, אל-חבסי בלט בעיקר בזכות העובדה כי הצליח לעצור כמחצית מהפנדלים שנשרקו לחובתה של וויגאן ובהם פנדלים שנבעטו על ידי: רובין ואן פרסי, קרלוס טבס, חאבייר הרננדס ומייקל ארטטה. ב-31 באוקטובר 2014 הושאל לברייטון אנד הוב אלביון לחודש אחד. ביולי 2015 אל-חבסי חתם לשנתיים ברדינג. בינואר 2017, האריך אתת חוזהו בשנה נוספת ובאותה עונה אף נכלל בנבחרת העונה של הפוטבול ליג צ'מפיונשיפ. ב-17 ביולי 2017 אל-חבסי חתם לשלוש שנים אל-הילאל מליגת העל הסעודית. ב-29 באוגוסט 2019 אל-חבסי חזר לאנגליה וחתם בווסט ברומיץ' אלביון, בה לא זכה לדקות משחק. ב-21 באוגוסט 2020 אל-חבסי הודיע על פרישה מכדורגל. בצעירותו, אל-חבסי שיחק בנבחרות הצעירות של עומאן. ב-20 בינואר 2001 אל-חבסי ערך את הופעת הבכורה שלו בנבחרת הבוגרת בהפסד 2-0 לפינלנד. אל-חבסי שימש כשוער הראשון של הנבחרת החל משנת 2003 ועמד בשערה עד לפרישתו ב-5 בינואר 2020. הוא השתתף עמה בשלושה גביעי אסיה ורשם 141 הופעות בנבחרת. מדיה וקבצים בנושא עלי אל-חבסי בוויקישיתוף עלי אל-חבסי, ברשת החברתית אקס (טוויטר) עלי אל-חבסי, באתר Transfermarkt עלי אל-חבסי, באתר Soccerway עלי אל-חבסי, באתר BDFutbol עלי אל-חבסי, באתר WorldFootball.net עלי אל-חבסי, באתר National Football Teams עלי אל-חבסי, באתר FootballDatabase.eu.
אדון נוקאאוט

אדון נוקאאוט (ברוסית: Мистер Нокаут) הוא סרט קולנוע רוסי מסוגת דרמת הספורט, המספר על המתאגרף הסובייטי ולרי פופנצ'נקו. את הסרט ביים ארטיום מיכלקוב, עם סרגיי בזרוקוב וויקטור חוריניאק בתפקידים הראשיים. הקרנת הבכורה מתוכננת ל-23 בפברואר 2022. הדמות הראשית של הסרט היא המתאגרף הסובייטי ולרי פופנצ'נקו. הסרט מספר על ילדותו, השירות הצבאי ותחילת הקריירה הספורטיבית שלו. סרגיי בזרוקוב ויקטור חוריניאק - ולרי פופנצ'נקו אנגלינה סטרצ'ינה ויקטור ורז'ביצקי את הסרט ביים ארטיום מיכאלקוב. ב-23 בנובמבר 2021 יצא הטריילר הראשון לסרט. הקרנת הבכורה מתוכננת ל-23 בפברואר 2022. "אדון נוקאאוט", במסד הנתונים הקולנועיים IMDb (באנגלית) "אדון נוקאאוט", במסד הנתונים הקולנועיים KinoPoisk (ברוסית) Вышел трейлер драмы «Последний нокаут» с Сергеем Безруковым Советский боксер преодолевает себя в трейлере спортивной драмы «Мистер Нокаут»
צ'. ויליאם אוניל

צ'. ויליאם אוניל (באנגלית: C. William O'Neill;‏ 14 בפברואר 1916 – 20 באוגוסט 1978) היה פוליטיקאי אמריקאי מאוהיו, חבר המפלגה הרפובליקנית, שכיהן בכל אחת מזרועות הממשל של המדינה בתפקיד הבכיר ביותר בה: כמושל אוהיו ה-59, כנשיא בית המשפט העליון של אוהיו, וכיושב ראש בית הנבחרים של אוהיו. צ'. ויליאם אוניל נולד בעיר מריאטה שבאוהיו. ב-1938 הוא סיים את לימודיו בקולג' מריאטה, וב-1942 הוא סיים את לימודיו בבית הספר למשפטים על שם מוריץ של אוניברסיטת המדינה של אוהיו. בעת לימודיו בקולג' הוא הצטרף לאחוות דלתא-אפסילון. אוניל כיהן כחבר בית הנבחרים של אוהיו, ובתקופת כהונתו הוא נבחר כיושב ראש הבית. ב-1950, כאשר היה בן 34, הוא היה לאדם הצעיר ביותר שנבחר למשרת התובע הכללי של אוהיו. הוא כיהן בתפקיד בשנים 1951–1957. לאחר מכן הוא נבחר כמושל אוהיו וכיהן בתפקיד עד 1959. כאשר ניסה אוניל להיבחר לכהונה שנייה כמושל הוא נוצח בבחירות בשל תמיכתו בתיקון השנוי במחלוקת לחוקת אוהיו שנגע ל"זכות לעבודה". החל מ-1960 ועד למותו הוא כיהן בבית המשפט העליון של אוהיו, בתחילה כשופט, ולאחר מכן כנשיא בית המשפט. הוא היה אזרח אוהיו היחידי בכל ההיסטוריה של המדינה שכיהן בכל שלוש זרועות הממשל: הזרוע המבצעת, הזרוע המחוקקת והזרוע השופטת. ב-1945 נשא אוניל לאישה את בטי יוסון. לזוג נולדו שני ילדים. צ'. ויליאם אוניל נפטר ב-20 באוגוסט 1978 בקולומבוס, בעת כהונתו כנשיא בית המשפט העליון של אוהיו. הוא נטמן בבית הקברות אוק גרוב שבמריאטה. על שמו קרויים בניין במרכז התערוכות של אוהיו שבקולומבוס, ומרכז לאזרחים ותיקים במריאטה. מדיה וקבצים בנושא צ'. ויליאם אוניל בוויקישיתוף צ'. ויליאם אוניל באתר Ohio History Central (באנגלית) צ'. ויליאם אוניל באתר החברה ההיסטורית של אוהיו (באנגלית) צ'. ויליאם אוניל, באתר "Find a Grave" (באנגלית) על פי ראיון שנתן ב-1975 לעיתון The Columbus Dispatch, האות C בשמו לא מייצגת דבר. שם אביו של אוניל היה צ'ארלס, ואמו ביקשה לקרוא גם לבנה בשם זה. האב לא היה מעוניין שיהיו במשפחה צ'ארלס האב וצ'ארלס הבן, ולפיכך הם הגיעו לפשרה ששמו יתחיל באות C ולאחריה שמו האמצעי ויליאם ושם המשפחה.
אלכסנדרה

השם אלכסנדרה הוא הגרסה הנשית לשם אלכסנדר, המהווה צורה לטינית לשם היווני אלכסנדרוס (Αλέξανδρος). מבחינה אטימולוגית, השם מורכב משם הפועל היווני "אלכסיין" (ἀλέξειν), שמשמעו "להגן", ומשם העצם אנדרוס (ἀνδρός), שמשמעו "של אדם". כך יכול השם להיות מתורגם כ"מגן האדם". השימוש הראשון הידוע של השם אלכסנדרה היה בשפה המיקנית בתקופת הברונזה המאוחרת. השם היה גם אחד מהכינויים של האלה הרה. האם התכוונתם ל... אישים: אלכסנדרה, הידועה גם בשם קסנדרה, נביאה במיתולוגיה היוונית שלומציון אלכסנדרה (67-140 לפנה"ס), מלכת יהודה, אשתו של המלך החשמונאי אלכסנדר ינאי אלכסנדרה אנדרסן – המיליארדרית הצעירה בעולם אלכסנדרה החשמונאית (המאה ה-1 לפנה"ס), אצילה מבית חשמונאי, בתו של המלך הורקנוס השני ונכדתם של אלכסנדר ינאי ושלומציון המלכה אלכסנדרה, נסיכת דנמרק (1844-1925), בתו של כריסטיאן התשיעי, מלך דנמרק ורעייתו של אדוארד השביעי, מלך הממלכה המאוחדת אלכסנדרה פיודורובנה – שמן האורתודוקסי של שתי קיסריות רוסיות: שרלוט, נסיכת פרוסיה (1798–1860) - רעייתו של הצאר ניקולאי הראשון אלכסנדרה, נסיכת הסן (1872–1918) - רעייתו של הצאר ניקולאי השני אלכסנדרה (זמרת) – זמרת פופ ישראלית משנות השישים והשבעים; נולדה כאלכסנדרה פרידמן, ידועה בשמה "אלכסנדרה" אלכסנדרה לוקש – קריינית, מנחת טלוויזיה וכתבת ישראלית ויסנטה אליכסנדרה – משורר ספרדי זוכה פרס נובל לספרות אלכסנדרה אמיני – שחקנית ומעצבת תלבושות קנדית מקומות: אלכסנדרה, ניו זילנד – עיר בחבל אוטגו שבאי הדרומי אלכסנדרה, דרום אפריקה – עיירה פרובינציית חאוטנג בדרום אפריקה גשר אלכסנדרה – שמו הקודם של גשר רחוב קנון שבלונדון גשר אלכסנדרה (קנדה) – גשר המחבר בין מדינת אונטריו למדינת קוויבק בקנדה ארמון אלכסנדרה – מרכז אירועים ותערוכות בצפון לונדון אלכסנדריה (פירושונים) אישים ששמם הפרטי הוא אלכסנדרה
נסיכה בהחלפה: בעקבות הכוכב הרומנטי

נסיכה בהחלפה: בעקבות הכוכב הרומנטי (באנגלית: The Princess Switch 3: Romancing the Star) הוא סרט קומדיה רומנטית אמריקאי לחג המולד. הוא סרט ההמשך של נסיכה בהחלפה ונסיכה בהחלפה: חילוף חוזר, בו מככבים ונסה הדג'נס, סם פלדיו, רמי היי, ניק סגאר וסואן בראון. הסרט הוקרן לראשונה בנטפליקס ב-18 בנובמבר 2021. הסיפור עוקב אחר המלכה מרגרט דלקורט והנסיכה סטייסי דנובו, כאשר חפץ יקר ערך הקשור לחג המולד נגנב הכפילות המלכותיות מרגרט וסטייסי פונות לעזרתם של הכפילה הנועזת שלהן פיונה – ושל האקס הכובש שלה. ונסה הדג'נס בתפקיד מרגרט דלקורט (מלכת מונטנרו), סטייסי דנובו וליידי פיונה פמברוק. סם פלדיו בתפקיד הנסיך אדוארד. ניק סגאר בתפקיד קווין ריצ'רדס. מארק פליישמן בתפקיד פרנק דה לוקה. סואן בראון בתפקיד גברת דונטלי. רמי היי בתפקיד פיטר. נסיכה בהחלפה: בעקבות הכוכב הרומנטי, במסד הנתונים הקולנועיים IMDb (באנגלית) נסיכה בהחלפה: בעקבות הכוכב הרומנטי, באתר Rotten Tomatoes (באנגלית) נסיכה בהחלפה: בעקבות הכוכב הרומנטי, באתר Metacritic (באנגלית) "נסיכה בהחלפה: בעקבות הכוכב הרומנטי", באתר נטפליקס.
אנדרטת נורמנדי הבריטית

אנדרטת נורמנדי הבריטית היא אנדרטה בצרפת, הניצבת בסמוך לחופי הפלישה לנורמנדי במלחמת העולם השנייה. האנדרטה מנציחה את שמות כל החיילים תחת פיקוד בריטי, שנפלו במהלך שלושת חודשי המערכה בנורמנדי – 22,442 במספר, שמוצאם מ-30 אומות שונות. היא נחנכה בשנת 2021. לאחר מלחמת העולם השנייה הוקמו בנורמנדי אנדרטאות רבות למערכה ולנופלים בה, אך באף אחת מהן לא הונצחו כל שמות החללים בה שלחמו תחת פיקוד בריטי. בשנת 2015 נהגה הרעיון להקים אנדרטה שכזו והוקמה קרן (Normandy Memorial Trust) להגשמתו. פטרון הקרן הוא צ'ארלס, נסיך ויילס. האנדרטה תוכננה על ידי האדריכל הבריטי ליאם או'קונור (Liam O'Connor), שתכנן גם את אנדרטת הכוחות המזוינים הניצבת בארבורטום הזיכרון הלאומי בסטפורדשייר שבבריטניה. פסל הזיכרון הניצב באנדרטה עוצב על ידי דייוויד ויליאמס-אליס (David Williams-Ellis). עלות רכישת הקרקע והקמת האנדרטה הגיעה לסכום של 30 מיליון לירות בריטיות. ממשלת בריטניה העמידה 2/3 מן הסכום, והיתר גויס מתרומות פרטיות. בניית האנדרטה החלה בשנת 2019, לאחר הצבת פסל הזיכרון וקיום טקס במעמד ראש-ממשלת בריטניה תרזה מיי ונשיא צרפת עמנואל מקרון. היא הושלמה כשנתיים לאחר מכן. לבניית האנדרטה שימשו כ-4,000 טון אבן. בשל מגפת הקורונה נחנכה האנדרטה בטקס מצומצם משתתפים, שנערך ב-6 ביוני 2021, יום השנה ה-77 לתחילת המערכה בנורמנדי. הוא נערך במעמד שרת הכוחות המזוינים של צרפת, פלורנס פרלי ושגריר בריטניה בצרפת, אדוארד לוולין (Edward Llewellyn). קהל רב ובתוכו ותיקי המערכה צפה בשידור הטקס בארבוריטום הזיכרון הלאומי שבבריטניה. הטקס נחתם במטס הצדעה מעל האנדרטה של צוות החיצים האדומים הבריטי. האנדרטה ניצבת ממערב לכפר ור-סור-מר (אנ'), כ-700 מטר מדרום לקו החוף, בגזרת חוף הנחיתה גולד. מאתר האנדרטה נשקף מראה השרידים בים של נמל מאלברי המלאכותי, שהוקם במהלך המערכה לשם העברת אספקה לכוחות הלוחמים. האנדרטה היא מתחם מלבני נטוע דשא, ששבילים עוברים בו בתבנית קווי דגל היוניון ג'ק. במרכז המתחם, ברחבה מרוצפת, ניצב כן זיכרון ועליו זר עלי דפנה מפוסל באבן, ומשני עברי הרחבה נישאים על גבי תרנים דגלי בריטניה וצרפת. מצפון לרחבה זו ניצבת חצר מרוצפת בצורת האות ח', המוקפת חומת אבן. חלקה הפתוח של החצר פונה כלפי צפון. מול מרכז החצר, בשולי מתחם האנדרטה, ניצב על גבי כן פסל ארד בקנה מידה מוגדל של שלושה חיילים בריטים המסתערים דרומה, אל תוך היבשת. עברו הדרומי של הכותל המרכזי של החצר נושא כתובות זיכרון, ואילו הקירות הפנימיים בחצר נושאים את שמות החללים שנפלו ביום הפלישה, 6 ביוני 1944 – 1,746 במספר. שמות החללים שנפלו לאחר יום הפלישה ועד 31 באוגוסט חרותים בסדר כרונולוגי של ימי המערכה על גבי 160 עמודי אבן, המוצבים לאורך שבילים בהיקפו של מתחם האנדרטה. השבילים ההיקפיים מתלכדים בחצר הכבוד הצפונית. העמודים נושאים על גביהם שבכות עץ. שמות החללים שנפלו בכל אחד מן הימים נחרתו על גבי עמודי הזיכרון לפי סדר הזרועות שאליהן השתייכו – הצי, הצבא, חיל האוויר וסוכני מנהלת המבצעים המיוחדים. בשוליו המערביים של מתחם החצר ניצבת אנדרטה לזכר כ-20 אלף האזרחים הצרפתים, שנהרגו במהלך חודשי המערכה בנורמנדי. מדרום מזרח למתחם האנדרטה הוקמו חנייה ואזור שירות, ששביל מוליך מהם אל האנדרטה. מדיה וקבצים בנושא אנדרטת נורמנדי הבריטית בוויקישיתוף אתר האינטרנט הרשמי של אנדרטת נורמנדי הבריטית אתר האנדרטה
פסגת אלפרינג

פסגת אלפרינג (באנגלית: Elfring Peak) הוא פסגה בצידו המזרחי של רכס סנטינל, בהרי אלזוורת' באזור ארץ אלזוורת' שבאנטארקטיקה. גובהה של פסגת אלפרינג 2,600 מטרים מעל פני הים; פסגת אלפרינג היא הפסגה ה-514 בגובהה באנטארקטיקה. הפסגה ממוקמת בין חלקו התחתון של קרחון דלה פיה ולבין חלקו התחתון של קרחון אסטר, במקום בו שני קרחונים אלה נשפכים לקרחון תומאס. שמה של הפסגה ניתן לה בשנת 2006 על ידי הוועדה המייעצת לשמות אנטארקטיים. הפסגה נקראת על שם כריסטין איי. אלפרינג (Christine A. Elfring), חברה בוועד המנהל של הוועד לחקר אנטארקטיקה (Polar Research Board), מטעם האקדמיה הלאומית למדעים של ארצות הברית, בין השנים 1996 – 2013. פסגת אלפרינג באתר הסקר הגאולוגי של ארצות הברית פסגת אלפרינג באתר הגאזט האנטארקטי של ממשלת אוסטרליה פסגת אלפרינג באתר הגאזט האנטארקטי המשווה SCAR של ממשלת אוסטרליה פסגת אלפרינג באתר peakery (מרחקים לאתרים סמוכים) פסגת אלפרינג באתר mountainplanet מחשבון מרחקים - המרחק מפסגת אלפרינג לאתרים סמוכים מידע גאוגרפי והיסטורי 1מידע על גובה הפסגה באתר אתר הגאזט האנטארקטי המשווה SCAR של ממשלת אוסטרליה נכתב בטעות כי כריסטין אלפרינג כהנה בדירטוריון בין השנים 1996–2006
דניס אשני

דניס אשני (בהונגרית: Dénes Eszenyi; נולד ב-9 בינואר 1968) הוא כדורגלן עבר הונגרי ששיחק בעמדת החלוץ. אשני התחיל את הקריירה שלו במחלקת הנוער של נירג'האזה ספרטקוס ובגיל 18 הצטרף לאויפשט. בקיץ 1992 אשני חתם במכלן מליגת העל הבלגית. ב-22 באוגוסט 1992 ערך את הופעת הבכורה שלו בקבוצה בהפסד 1-0 לאנדרלכט. ב-5 במרץ 1993 הבקיע את שער הבכורה שלו בקבוצה בניצחון 0-1 נגד סטנדרד לייז'. בינואר 1995 אשני חזר להונגריה כאשר חתם בפץ'. בקיץ 1995 הושאל לקיספסטי הונבד, אך בנובמבר של אותה שנה עזב אותה וחתם בהפועל צפרירים חולון. עונה לאחר מכן נשאר בישראל וחתם בבני יהודה בה שיחק רק משחק אחד במחזור השני. בקיץ 1997 אשני חזר לקדנציה שנייה באויפשט, עמה זכה באליפות בסיום העונה. בינואר 1999 חתם בפרנצווארוש. בקיץ 1999 חתם במכבי פתח תקווה, אותה עזב אחרי 7 הופעות וחתם בהפועל רמת גן. בקיץ 2000 חתם באלורה ובסיום העונה פרש מכדורגל. ב-5 בספטמבר 1990 אשני ערך את הופעת הבכורה שלו בנבחרת הונגריה בניצחון 1-4 נגד טורקיה. ב-9 במרץ 1994 ערך את משחקו האחרון בנבחרת בהפסד 2-1 לשווייץ בו כבש את שערו היחיד בנבחרת. אויפשט ליגת העל ההונגרית: 1989/1990, 1997/1998 הגביע ההונגרי: 1986/1987, 1991/1992 קיספסטי הונבד הגביע ההונגרי: 1995/1996 דניס אשני, באתר Transfermarkt דניס אשני, באתר National Football Teams דניס אשני, באתר FootballDatabase.eu
אלי ששון

אלי ששון (נולד ב-29 באוגוסט 1982) הוא כדורגלן עבר ישראלי ששיחק בעמדת הקשר. ששון התחיל את הקריירה שלו במחלקת הנוער של בית"ר ירושלים. ב-16 בנובמבר 2002 ששון ערך את הופעת הבכורה שלו בקבוצה הבוגרת בניצחון 1-2 נגד מכבי תל אביב. ב-1 בדצמבר 2002 הבקיע צמד ובישל שער נוסף בניצחון 0-5 נגד מ.ס. אשדוד. בינואר 2006, ששון הושאל להכח עמידר רמת גן מהליגה הלאומית, בה היה שותף לחזרה של הקבוצה לליגת העל אחרי כעשרים שנות היעדרות. עונה לאחר מכן חזר לבית"ר ורשם רק הופעה אחת במחזור האחרון של העונה. בקיץ 2007, ששון הושאל להפועל פתח תקווה. בינואר 2008 חתם בהפועל ירושלים. לאחר סיום הקריירה אלי ששון עוסק באימון ילדים. בית"ר ירושלים ליגת העל: 2006/2007 אלי ששון, באתר ההתאחדות לכדורגל בישראל אלי ששון, באתר Transfermarkt אלי ששון, באתר FootballDatabase.eu יניב בן חקון, רפי גמיש‏, "אני אהיה הקפטן הבא של בית"ר", באתר וואלה, 5 ביוני 2004 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלי ששון".
סילוואשווארד

סילוואשווארד (בהונגרית: Szilvásvárad) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בסילוואשווארד מספר התושבים נמצא בירידה. כך, בשנת 1990 חיו בכפר 1,898 תושבים ובשנת 2023 רק 1,406 תושבים. האזור מיושב מתקופת הברזל, הוא מוזכר לראשונה בתעודות משנת 1332 ומאז הוא מיושב לסירוגין. יהודים חיו בסילוואשווארד במאה ה-18 ובמאה ה-19. החל משנת 1901 היו יהודי הכפר כפופים לקהילת אוזד. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא סילוואשווארד בוויקישיתוף אתר האינטרנט הרשמי של סילוואשווארד נתוני הכפר באתר הלמ"ס ההונגרי תיעוד יהודי סילוואשווארד שנרצחו בשואה מפקדי האוכלוסין של יהודי הונגריה, 1993
מלטון

האם התכוונתם ל... דיאנתוני מלטון – כדורסלן אמריקאי פלורנס מלטון – יזמית יהודיה-אמריקאית צ'ארלס מלטון – שחקן קולנוע אמריקאי מרכז מלטון לחינוך יהודי – מרכז מחקר והוראה באוניברסיטה העברית מילטון
נמל חלל

נמל חלל או קוסמודרום הוא אתר לשיגור (ולנחיתת) חלליות. שמו בא לו מההיקש עם נמל תעופה למטוסים ונמל ימי לאוניות. באופן מסורתי, המושג "נמל חלל" משמש לתיאור אתרים מהם שוגר רכב חלל למסלול סביב כדור הארץ, אך לעיתים גם אתרים המשמשים רק לשיגור טיסות תת-מסלוליות נקראים כך. תחנות חלל נקראות גם הן לעיתים בשם "נמל חלל". המונח אתר שיגור משמש לתיאור כל אתר ממנו ניתן לשגר טילים או רקטות. האתר עשוי לכלול כן שיגור יחיד או יותר, או מתאים לכני שיגור מתניידים. נמל החלל מוקף בדרך כלל בשטח בטיחות רחב, הנקרא מטווח טילים או מטווח רקטות. המטווח כולל את כל האזור שמעל לנמל, בו צפויה הרקטה לעוף, ואזורים נוספים בהם חלקי הרקטה עשויים לנחות. תחנות עיקוב, כלי רכב וכלי טיס נמצאים בדרך כלל במטווח ועוקבים אחר התקדמות השיגור. כמו כן האתר בדרך כלל גדול מספיק, כדי שאם הטיל יתפוצץ, פגיעתו תהיה מינימלית. נמלי חלל גדולים כוללים יותר מאזור שיגור (Launch Complex - LC) אחד, היכולים להיות אתרי שיגור רקטות, המותאמים למשגרים מסוגים שונים. אזורי השיגור בדרך כלל מרוחקים אחד מהשני כאמצעי בטיחות. באזורי השיגור מהם משוגרים משגרים הפועלים על דלק נוזלי נמצאים בדרך כללי גם מכלי אחסון לדלק. אזור שיגור יכול לכלול מספר כני שיגור. נמלי חלל עשויים לכלול גם מסלול טיסה לשימוש מטוסי מטען הנושאים חלקי משגרים וחלליות, וכן לנחיתת חלליות הדורשות מסלול נחיתה (כגון מעבורת החלל). ישנה עדיפות לשיגורים מאזור קו המשווה לכיוון מזרח, מכיוון שהם מאפשרים שימוש מרבי במהירות הסיבוב של כדור הארץ ואוריינטציה טובה להגיע למסלול גיאוסטציונרי. הסיבוב מגדיל את כמות המסה שיכולה להתרומם ונותן חיסכון בדלק. היבט זה לא חל על מסלול קוטבי או מסלול אליפטי מאוד (מולנייה). להלן טבלה של נמלי חלל ואזורי שיגור עבור משגרים אנכיים עם שיגורים מתועדים של בני אדם לחלל (מעל 100 ק"מ גובה). סדר המיון לפי זמן השיגור המאויש הראשון: מדיה וקבצים בנושא נמל חלל בוויקישיתוף
Get Back

האם התכוונתם ל... Get Back (שיר של דמי לובאטו) – שיר של דמי לובאטו Get Back (ASAP) – שיר של הזמרת הרומניה אלכסנדרה סטאן Get Back (שיר של הביטלס) – שיר של להקת הביטלס The Beatles: Get Back – סרט תיעודי בבימויו של פיטר ג'קסון מהחומרים ששימשו בצילום הסרט Let It Be (סרט) השם תחתיו הוקלטו האלבום Let It Be והסרט Let It Be, במהלך העבודה על הפרויקט